**Magyarázat**

1). Az utolsó etruszk király elzavarása után **Róma királyságból köztársaság lett**.

 Az város fokozatosan **az i.e. III. század végére meghódította az Itáliai
 félszigetet.** A félszigeten élő népek Róma fennhatósága alá kerültek.
 Az **„Oszd meg és uralkodj”** elvét követték, miszerint mielőtt megtámadtak
 egy országot annak vezetőit egymás ellen uszították, majd miután legyengült
 az ország vagy terület, elfoglalták azt.

**I. pun háború**

2). Az **első pun háború** a gazdag **Szicília birtoklásáért folyt.
 A punok** Afrika északi részén élő **hajós, kereskedő nép voltak**, akik a
 Földközi tengeren kereskedtek.
Központjuk **Karthágó** városa volt. **A háború kirobbanásának valódi oka a Földközi tenger kereskedelmének
 felügyelete volt.**
 3). A küzdelem kezdetekor a **punok voltak fölényben**, mert komoly hadihajó
 flottájuk volt.
 A véletlen – vihar – folytán a rómaiak egy pun hajóhoz jutottak, aminek
 alapján megépítették saját hadihajóikat.
 A hajókra **csapóhid**at szereltek, aminek **segítségével lerohanták a pun
 hajókat.**
 Győzelmük következtében **megszerezték a Szicília szigetét**, ami a Földközi
 tenger medencéjének közepén található és a világ talán legtermékenyebb
 földje.
 A sziget fekvése olyan, hogy aki birtokolja **az felügyeli a Földközi tenger
 kereskedelmét is.**

**II. pun háború**

4). **A punok** az elszenvedett vereség után **visszaszerettek volna vágni!**
 Ezen tervük megvalósításában **segítségükre** lehetett az emberiség történetének
 egyik legtehetségesebb **hadvezére Hannibál.**
 Olyan haditervet eszelt ki, amire a rómaiak egyáltalán nem számítottak.
 Seregével szárazföldön **az Alpok hegyláncain átkelve** északról **támadta meg
 a rómaiakat.** Az afrikai katonák, akik a meleg időjáráshoz voltak szokva nagy
 veszteségek árán keltek át a több ezer méteres hegyeken.
  **Veszteségeiket az itáliai félsziget népeivel pótolták**, akiket a rómaiak
 legyőztek, meghódítottak.

Hannibál ragyogóan alkalmazta az ősi elvet, hogy „a te ellenséged az én barátom”.
**A punok** zseniális hadvezérük irányításával **többször is legyőzték** **a**z ellenük küldött **római légiókat** és végig pusztították az itáliai félszigetet.
A rómaiak rettegtek a punoktól.
Ekkor született a mondás, hogy „Hannibál ante portas” vagyis „Hannibál a kapuk elött”.
**Cornelius Scipíó római hadvezér** seregét hajóra rakta és **megtámadta** Afrikában **Karthágó városát.**
**Hannibál** a támadás hírére ugyanazon az útvonalon, ahogy – az Alpokon keresztül – érkezett visszatért Afrikába, de végül **Zámánál vereséget szenvedett.**
Ezzel **a rómaiak** végleg győztek és a Földközi tengert is az uralmuk alá került.

**III. pun háború**

A harmadik összecsapásra a rómaiak és a punok között már a II. század közepén
került sor.
Ennek már különösebb jelentősége már nem volt, de **a rómaiak végleg megakarták semmisíteni Kathágót** és addig provokálták a punokat, amíg harcra kényszerítették őket.
A túlerőben lévő rómaiak legyőzték a punokat és ősi szokás szerint a város területét felszántották és sóval behintették.

**Az alábbi dolgokat be kell írni a füzetbe!**

**Vázlat – időrendben**

**1). Róma meghódítja az itáliai félszigeten élő népeket.
 Szemet vet a Földközi tenger térségére is.
 Ellentétbe kerül a hajós, kereskedő észak afrikai néppel a punokkal.**

**2). A punok és a rómaiak között kitört a háború. (i.e. 264-241)
 A háború ürügye: Szicília szigetének birtoklása.
 A valódi ok: a Földközi tenger kereskedelmének felügyelete.
 Az első háborút – szerencsével – a rómaiak nyerik.**

**3). Hannibál irányításával a punok támadásukkal „meglepték” a rómaiakat.
 (i.e. 218-201)
 A punok saját hazájukban többször legyőzték a római légókat.
 Végül Zámánál a Cornelius Scipió vezette római seregek győznek.
4). A harmadik háborúnak már nem volt jelentősége. i.e. 149-146)
 Róma végleg leakart számolni Karthágóval.
 A győzelem után a Róma nagyhatalommá vált.**

**Fogalmak – évszámok**

**Első pun háború – i.e. 264 - 241
Másodi pun háború – i.e. 218 – 201
Hannibál – a punok és az emberiség egyik legtehetségesebb hadvezére
Alpok – Európa legmagasabb hegysége
Záma – a rómaiak végleg legyőzik a punokat
Cornelius Scipió /Afrikanus/ - római hadvezér, aki legyőzte Hannibált**